stanford-oval/wikipedia huggingface dataset:
เมขลา
เมขลาในประเทศต่าง ๆ > ประเทศจีน

ตามคติจีน มีเทพที่ใกล้เคียงกับเมขลาอีกสององค์คือเง็กนึ้ง (จีน: 玉女; พินอิน: yùnǚ; แปลว่า "นางหยก") และอีกองค์คือเตียนบ๊อ (จีน: 電母; พินอิน: diàn mǔ; แปลว่า "เจ้าแห่งสายฟ้า") ต่างกับเมขลาคือถือธงหรือกระจกเงาให้มีแสงแวบวับเป็นสัญญาณให้ลุ่ยกง (จีน: 雷公; พินอิน: léi gōng; แปลว่า "เจ้าแห่งฟ้าร้อง") รู้ก่อนว่าผู้ใดมีใจชั่วควรลงโทษด้วยการใช้ฟ้าผ่า
เมขลาในประเทศต่าง ๆ > ประเทศศรีลังกา

ปรากฏในกาพย์ของชาวทมิฬ เรื่อง มณิเมกะไล (ทมิฬ: மணிமேகலை) เป็นเทพธิดาแห่งท้องทะเล โดยถือเป็นเทพสตรีที่นอนหลับไหลอยู่บนเกาะมณีปัลลาวัม (ปัจจุบันคือ เกาะนยิณาตีวู) รจนาขึ้นโดยจิตตาไล จัตตานาร์ ถือเป็นมหากาพย์หนึ่งในห้าที่มีชื่อเสียงของชาวทมิฬ
ในวัฒนธรรมร่วมสมัย

เรื่องราวของเมขลา ได้รับการประพันธ์เป็นเพลง "เมขลาล่อแก้ว" ซึ่งเป็นจังหวะรำวง ขับร้องโดยเบญจมินทร์ โดยพรรณนาถึงฉากที่เมขลาล่อแก้วกับรามสูร ส่วนในเพลง "ปักตะไคร้" ของวงบุดดาเบลส ในมิวสิกวีดิโอมีฉากที่เมขลาล่อแก้วจนก่อให้เกิดฟ้าผ่า ส่วนเนื้อหาของเพลงมิได้กล่าวถึงเมขลา
นอกจากนี้ยังมีวรรณกรรมคือ พระมหาชนก พระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร ที่มีฉากนางมณีเมขลาเหาะลงมาช่วยพระมหาชนก ในปี พ.ศ. 2549 ได้มีการจัดการแสดง มหานาฏกรรมเฉลิมพระเกียรติ พระมหาชนก เพื่อเทิดพระเกียรติพระเจ้าอยู่หัว โดยนำเค้าโครงจากพระราชนิพนธ์ดังกล่าวมาจัดแสดงในรูปแบบนาฏกรรม
เมขลาขณะช่วยพระมหาชนกจากเรืออัปปาง
สรวิชญ์ สุบุญ

| พันตรี นายแพทย์สรวิชญ์ สุบุญต> ม., จ.ช. |
| --- | --- |
สรวิชญ์ในปี พ.ศ. 2553
สารนิเทศภูมิหลัง
ชื่อเกิด: สุริยา สุบุญ
เกิด: 8 ธันวาคม พ.ศ. 2526 (41 ปี) จังหวัดลพบุรี ประเทศไทย
อาชีพ: นักแสดง พิธีกร แพทย์ทหาร ผู้จัดละคร
ปีที่แสดง: พ.ศ. 2547–ปัจจุบัน
ผลงานเด่น: ณภัทร - ธาราหิมาลัย (2553)  ไอ้วรรณ - ดาวเรือง (2556)  องอาจ ชาตินักรบ - คมแฝก (2561)  ภัสดา ภัทรราชย์ / ภัทรวีรกิต (นายยิ้ม) - นายยิ้มมะยมหวาน (2562)
สังกัด: สถานีวิทยุโทรทัศน์ไทยทีวีสีช่อง 3 (2551–2562)

ยศที่ได้รับการแต่งตั้ง
รับใช้:  ไทย
แผนก/สังกัด: กองทัพไทย
ชั้นยศ:  พันตรี
 
พันตรี นายแพทย์ สรวิชญ์ สุบุญ (เกิด 8 ธันวาคม พ.ศ. 2526) ชื่อเล่น ก้อง เป็นแพทย์ทหาร นักแสดง พิธีกร และผู้จัดละครชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติและการศึกษา

เป็นบุตรของพลตรีวิเชียร และนางกาญจนา สุบุญ ฝั่งมารดามีเชื้อสายไทพวน ศึกษาระดับมัธยมศึกษาตอนต้นที่โรงเรียนสาธิตมหาวิทยาลัยราชภัฏเทพสตรี จังหวัดลพบุรี ระดับมัธยมศึกษาตอนปลายที่โรงเรียนเตรียมอุดมศึกษา กรุงเทพมหานคร ด้วยเกรดเฉลี่ย 3.90 และจบการศึกษาแพทยศาสตรบัณฑิตจากวิทยาลัยแพทยศาสตร์พระมงกุฎเกล้า ได้คะแนนเฉลี่ยสะสม 3.51 เกียรตินิยมอันดับ 1 หลังจากสำเร็จการศึกษาได้เป็นแพทย์ใช้ทุนอยู่ที่โรงพยาบาลค่ายจักรพงษ์ จ.ปราจีนบุรี เป็นระยะเวลา 1 ปีแล้วย้ายเข้ามาประจำอยู่ที่ บ.ก. สูงสุด ทุ่งสีกัน เขตดอนเมือง กรุงเทพฯ มีอาชีพเป็นแพทย์ทหารเวชปฏิบัติทั่วไป (General Practitioner) สังกัดกองตรวจโรค หน่วยบัญชาการทหารพัฒนา กองบัญชาการกองทัพไทย ปัจจุบันย้ายมาสังกัดสำนักงานปลัดกระทรวงกลาโหม
สรวิชญ์ก้าวสู่วงการบันเทิงด้วยการประกวด เมลสตาร์ชาเลนจ์ หลังจากนั้น เซ็นสัญญาเข้าสังกัด สถานีวิทยุโทรทัศน์ไทยทีวีสีช่อง 3 และเริ่มเป็นพิธีกรรายการบันเทิงของสถานีฯ ต่อมามีผลงานละครเรื่องแรกคือ พริกไทยกับใบข้าว แสดงคู่กับ พลอย-ชิดจันทร์ รุจิพรรณ เคยแสดงภาพยนตร์วีซีดีแนวสยองขวัญ ของค่ายไรท์บิยอนด์ เรื่อง "ผมอาถรรพ์" ซึ่งกำกับโดย บัลลพ ล้อมน้อย นอกจากนี้ ยังเขียนคอลัมน์เกี่ยวกับตัวเอง และประสบการณ์ชีวิตที่ผ่านมา ลงในนิตยสาร เมนเฮลธ์ เป็นประจำด้วย
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2551 | พริกไทยกับใบข้าว | ศักดินา |
| 2551 | ดาวจรัสฟ้า | ชล อภิชัย |
| 2552 | จำเลยกามเทพ | คฑา |
| 2553 | วิวาห์ว้าวุ่น | ธราดล (ดล) |
| 2553 | วนิดา | ร.อ.ประจวบ มหศักดิ์ (รับเชิญ) |
| 2553 | ธาราหิมาลัย | นายแพทย์ณภัทร |
| 2553 | ปฐพีเล่ห์รัก | นายแพทย์ณภัทร |
| 2553 | วายุภัคมนตรา | นายแพทย์ณภัทร |
| 2554 | ชื่นชีวานาวี | หมอเอกชัย |
| 2554 | เจ้าสาวผมไม่ใช่ผี | ทศ |
| 2555 | รักประกาศิต | นิพนธ์ |
| 2555 | ก้นครัวตัวแสบ | ปาณัสม์ (ปาน) |
| 2556 | พรพรหมอลเวง | นาวิน |
| 2556 | ดาวเรือง | สุวรรณ ขยันสอย (ไอ้วรรณ) |
| 2557 | ลูกสาวพ่อมด | บูรพา (ปัจจุบัน) / มิตซูรุ (อดีต) |
| 2558 | หมอผีไซเบอร์ | คาถา / สาธร |
| 2559 | บุษบาหน้าตลาด | คฑาหัสต์ วัฒนะภักดี (คฑา) |
| 2561 | คมแฝก | องอาจ ชาตินักรบ / ปลัดองอาจ อมรเดช |
| 2561 | My Hero วีรบุรุษสุดที่รัก   ลมไพรผูกรัก | ดร.ชาติ กิจสวัสดิ์ |
| 2562 | รักจังเอย | ครูสันติ |
| 2562 | สัตยาธิษฐาน​ | สหัสคุณ​ สมานนท์ (เอ็ม) |
| 2562 | นายยิ้มมะยมหวาน | ภัสดา ภัทรราชย์ / ภัทรวีรกิต (นายยิ้ม) |
| 2564 | ปาฏิหาริย์รักแม่โพสพ | ความหวัง |
| 2565 | มัดหัวใจยัยซุปตาร์ | (รับเชิญ) |
| 2566 | เพราะรัก | ภคพล |
ผลงาน > ซีรีส์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2568 | ปริศนาปมไหม The Yarns | คนที่มาซื้อของก่อนสกาย (รับเชิญ) | โมโนแม็กซ์ |
| กำลังถ่ายทำ | 669 ศูนย์แจ้งร้ายกลายเป็นรัก |  | โมโนแม็กซ์ |
ผลงาน > ซิทคอม

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2552–2561 | สัมผัสพิศวง | หมอทฤษฎี (หมอดี) | ช่อง 3 |
| 2552–2554 | เทวดาสาธุ | เทวดาสัพเทวานุโมทนา ทันตุ | ช่อง 3 |
| 2552 | ยมโลกโซไซตี้ | หมอโชค | ช่อง 3 |
| 2552 | แสนแสบ นักสืบผีสิง | หมวดชิดชาย | ช่อง 3 |
| 2555 | น้องใหม่ร้ายบริสุทธิ์ | พี่หมอก้อง (รับเชิญ) | ช่อง 3 |
ผลงาน > ภาพยนตร์

ปี 2552  ผมอาถรรพ์
ปี 2555 โจรห้าร้อย สาวน้อยพันล้าน (หนังดังสุดสัปดาห์)
ปี 2555 สายสืบบอยแบนด์ (หนังดังสุดสัปดาห์)
ปี 2556 จิตสัมผัส 3D (รับเชิญ)
ปี 2557 อยากอยู่อย่างใหญ่  รับบท ใหญ่
ผลงาน > ผลงานเพลง

เพลงประกอบละคร
เพลงประกอบละคร ดาวเรือง
เพลง สักวันต้องคู่กัน
เพลงประกอบละคร ลูกสาวพ่อมด
เพลง อึดอัดใจ
เพลงประกอบละคร หมอผีไซเบอร์
เพลง ร่ายมนต์ Love
เพลงประกอบละคร รักจังเอย
เพลง ขวัญใจบ้านนา (ร้องร่วมกับ ฉันทวิชช์ ธนะเสวี, ณฐพร เตมีรักษ์, พริมา พันธุ์เจริญ และ อรรณพ ทองบริสุทธิ์)
เพลงประกอบละคร นายยิ้มมะยมหวาน
เพลง นายยิ้ม
เพลง หนึ่งในพันล้าน (ร้องคู่กับ มิเชล เบอร์แมน)
เพลง เจ้าชายรองเท้าแตะ
เพลงเฉพาะกิจอื่นๆ
Happy Birthday เพลงพิเศษในโอกาสครบรอบ 46 ปี ช่อง 3 (ร้องคู่กับ ณปภา ตันตระกูล)
ผลงาน > มิวสิกวิดีโอ

เพลง "อยากโทรหาใจสิขาด" ศิลปิน นันทิยา ศรีอุบล
เพลง "ความเจ็บยังคงหายใจ" ศิลปิน ปองศักดิ์ รัตนพงษ์
ผลงานในฐานะผู้จัด > ผู้จัดซีรีส์

| 0 | 1 | 2 | 3 | 4 | 5 |
| --- | --- | --- | --- | --- | --- |

| ปี พ.ศ. | เรื่อง | นักแสดงนำ | ออกอากาศ | ผู้กำกับ | อ้างอิง |
| 2568 | ปริศนาปมไหม (The Yarns) | ชัยพล จูเลียน พูพาร์ต นลินทิพย์ สกุลอ่องอำไพ ชัชชญา สำเริงราชย์ ทัตพงศ์ โรจน์แสงเรือง หัทยา วงษ์กระจ่าง | โมโนแม็กซ์ | วรายุ รักษ์กุล |  |
| กำลังถ่ายทำ | 669 ศูนย์แจ้งร้ายกลายเป็นรัก (669 Love Rescue) | ฐานัฐพ์ โล่ห์คุณสมบัติ นลินทิพย์ สกุลอ่องอำไพ | โมโนแม็กซ์ | วรายุ รักษ์กุล |  |
รางวัลที่ได้รับ

รางวัล Popular vote จากกิจกรรมการประกวด Channel 3 MALE Star challenge ปี 2549
อันดับ 3 ดาวรุ่งชายยอดนิยม Tv3 Fanclub Award 2009
อันดับที่ 2 ดาราชายยอดนิยม Tv3 Fanclub Award 2010
กระแสวิพากษ์วิจารณ์

นับตั้งแต่ช่วงวันที่ 15 พฤษภาคม 2563 หลังสรวิชญ์แสดงความคิดเห็นบนอินสตาแกรมส่วนบุคคลของราณี แคมเปนในเชิงหยอกล้อว่าเธอเป็น ควาย จึงทำให้เกิดกระแสวิพากษ์วิจารณ์ต่อการแสดงความคิดเห็นของสรวิชญ์รวมถึงในอดีตที่สรวิชญ์เคยทำต่อต่อดารานักแสดงคนอื่น ๆ ในอินสตาแกรมและในการปรากฏตัวในรายการโทรทัศน์ต่าง ๆ ในลักษณะที่ไม่เหมาะสมและไม่ให้เกียรติบุคคล เช่น กรณีแสดงความเห็นในทางเหยียดสีผิว (racism) ในโพสต์นิยามใหม่อุดมคติความสวยงามสตรี (feminine beauty ideal) และเหมารวมของนักแสดงข้ามเพศรัศมีแข ฟ้าเกื้อล้น, การยกรองเท้าขึ้นให้ฉันทวิชช์ ธนะเสวีจับแทนมือในรายการโทรทัศน์หนึ่ง และการล้อเลียนนักแสดงผู้หญิงว่าเป็น กะหรี่ เป็นต้น กระแสวิพากษ์วิจารณ์นั้นเป็นที่พูดถึงมากในทวิตเตอร์ที่ซึ่งเกิดแฮชแท็ก #หมอก้อง ขึ้นมาเป็นอันดับหนึ่งของประเทศไทย
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
แหล่งข้อมูลอื่น

สรวิชญ์ สุบุญ ที่อินสตาแกรม
พรรคสหภาพประชาธิปไตยคริสเตียน (เยอรมนี)

| พรรคสหภาพประชาธิปไตยคริสเตียนแห่งเยอรมนี Christlich Demokratische Union Deutschlands |
| --- | --- |

ชื่อย่อ: CDU
หัวหน้าพรรค: ฟรีดริช แมร์ซ
เลขาธิการ: คาร์สเทน ลินเนอมันน์
ก่อตั้ง: 26 มิถุนายน พ.ศ. 2488
ที่ทำการ: Klingelhöferstraße 8 10785 เบอร์ลิน, เยอรมัน
ฝ่ายเยาวชน: สหภาพเยาวชน
สมาชิกภาพ  (ปี มกราคม 2019):  363,381
อุดมการณ์: เสรีนิยมอนุรักษ์ ประชาธิปไตยคริสเตียน ยุโรปนิยม
จุดยืน: กลาง-ขวา
กลุ่มระดับชาติ: CDU/CSU
กลุ่มระดับสากล: Centrist Democrat International, สหภาพประชาธิปไตยนานาชาติ
กลุ่มในภูมิภาค: พรรคประชาชนยุโรป
กลุ่มในสภายุโรป: พรรคประชาชนยุโรป
สี:   สีส้ม   สีดำ (ทางการ)
สภาผู้แทนราษฎร: 152 / 736
สภาผู้แทนรัฐ: 22 / 69
รัฐสภาของรัฐ: 481 / 1,884
รัฐสภายุโรป: 23 / 96
รัฐมนตรี - ประธานของรัฐ: 6 / 16
เว็บไซต์
www.cdu.de
ธงประจำพรรค

การเมืองเยอรมนี    รายชื่อพรรคการเมือง การเลือกตั้ง
พรรคสหภาพประชาธิปไตยคริสเตียนแห่งเยอรมนี (เยอรมัน: Christlich Demokratische Union Deutschlands (CDU)) มีชื่อย่อว่า เซเดอู เป็นพรรคการเมืองในประเทศเยอรมนี ก่อตั้งหลังจากสงครามโลกครั้งที่ 2 โดย ค็อนราท อาเดอเนาเออร์ อดีตนายกรัฐมนตรี และ แอนเดรียส เฮอร์เมส โดยมีอุดมการณ์และจุดยืนคือ ประชาธิปไตยคริสเตียนและกลาง-ขวา ตามลำดับ ซึ่งพรรคสหภาพประชาธิปไตยคริสเตียนจะทำงานในทุกรัฐ ยกเว้นรัฐบาวาเรีย โดยจะนั่งเป็นกลุ่มเดียวกันกับพรรคสหภาพสังคมคริสเตียนในสภาผู้แทนราษฎร (Bundestag)
แหล่งข้อมูลอื่น

เว็บไซต์พรรคสหภาพประชาธิปไตยคริสเตียน
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 หรือที่นิยมเรียกกันสั้น ๆ ว่า 2535/2 มีขึ้นเมื่อวันที่ 13 กันยายน พ.ศ. 2535 พรรคประชาธิปัตย์ได้ 79 ที่นั่ง จากทั้งหมด 360 ที่นั่ง ไม่ถึงกึ่งหนึ่งของสภาจึงต้องตั้งรัฐบาลผสม ผู้มีสิทธิเลือกตั้งคิดเป็น 61.6%
การเลือกตั้งครั้งนั้นนับการเลือกตั้งครั้งหนึ่งที่ผู้คนตื่นตัวเป็นอย่างมาก เพราะเป็นการเลือกตั้งครั้งแรกหลังเหตุการณ์พฤษภาทมิฬ ที่เกิดขึ้นมาก่อนหน้านั้น นับเป็นการสิ้นสุดของอำนาจเผด็จการทหาร โดย คณะรักษาความสงบเรียบร้อยแห่งชาติ (รสช.) ที่เข้ามาด้วยการรัฐประหารในวันเสาร์ที่ 23 กุมภาพันธ์ พ.ศ. 2534
ผลการเลือกตั้ง พรรคประชาธิปัตย์ ที่ถือเป็นพรรคฝ่ายค้านที่คัดค้านการดำรงตำแหน่งนายกรัฐมนตรีของ พลเอก สุจินดา คราประยูร สมาชิกของคณะ รสช. ที่มิได้มาจากการเลือกตั้ง ได้รับชัยชนะ ด้วยคะแนนเสียงที่ได้มาเป็นลำดับที่หนึ่ง ด้วยจำนวน 79 เสียง จึงเป็นแกนนำในการจัดตั้งรัฐบาล ซึ่งผสมด้วยพรรคการเมืองอีก 4 พรรค คือ พรรคความหวังใหม่, พรรคพลังธรรม, พรรคเอกภาพ และพรรคกิจสังคม มีจำนวนผู้มาใช้สิทธิเลือกตั้งทั้งหมดร้อยละ 42 นับว่ามากกว่าการเลือกตั้งก่อนหน้านั้น เมื่อเดือนมีนาคม ราวร้อยละ 5 มีจำนวนบัตรเสียคิดเป็นร้อยละ 1.27 และมีการรณรงค์การเลือกตั้งครั้งนั้นมิให้มีการทุจริต โดยคณะกรรมการองค์กรกลาง ใช้คำขวัญที่ว่า "ขายเสียง ขายสิทธิ เหมือนขายชีวิต ขายชาติ" การเลือกตั้งครั้งนี้เป็นครั้งล่าสุดที่พรรคประชาธิปัตย์ชนะการเลือกตั้ง
ผลการสำรวจ

| ระยะเวลา การสำรวจ | องค์กรที่สำรวจ | ชวน | จำลอง | ชาติชาย | ชวลิต |
| --- | --- | --- | --- | --- | --- |
| 20 สิงหาคม- 2 กันยายน | นิด้าโพล | 25.7 | 30.0 | 14.4 | 5.6 |
| 2 กันยายน | นิยมโพล | 31.6 | 24.9 | 22.7 | 15.0 |
ผลการเลือกตั้ง

ผลการเลือกตั้งสมาชิกสภาผู้แทนราษฎรจากพรรคที่สังกัด ณ วันที่ได้รับเลือกตั้ง
ผลการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
| พรรค | พรรค | หัวหน้าพรรค | คะแนนเสียง | % | ที่นั่ง |  |
| --- | --- | --- | --- | --- | --- | --- |
|  | ประชาธิปัตย์ | ชวน หลีกภัย | 9,703,672 | 21.02  | 79 / 360 |  |
|  | ชาติไทย | พลตำรวจเอก ประมาณ อดิเรกสาร | 7,274,474 | 15.76  | 77 / 360 |  |
|  | ชาติพัฒนา | พลเอก ชาติชาย ชุณหะวัณ | 7,332,388 | 15.88  | 60 / 360 |  |
|  | ความหวังใหม่ | พลเอก ชวลิต ยงใจยุทธ | 6,576,092 | 14.24  | 50 / 360 |  |
|  | พลังธรรม | พลตรี จำลอง ศรีเมือง | 8,293,457 | 17.96  | 47 / 360 |  |
|  | กิจสังคม | มนตรี พงษ์พานิช | 1,863,360 | 4.04  | 22 / 360 |  |
|  | เสรีธรรม | อาทิตย์ อุไรรัตน์ |  |  | 8 / 360 |  |
|  | เอกภาพ | อุทัย พิมพ์ใจชน |  |  | 8 / 360 |  |
|  | มวลชน | ร้อยตำรวจเอก เฉลิม อยู่บำรุง |  |  | 4 / 360 |  |
|  | ประชากรไทย | สมัคร สุนทรเวช |  |  | 3 / 360 |  |
|  | ราษฎร | ชัยภักดิ์ ศิริวัฒน์ |  |  | 1 / 360 |  |
| คะแนนสมบูรณ์ | คะแนนสมบูรณ์ | คะแนนสมบูรณ์ |  | 100 | 360 |  |

| คะแนนเสีย | คะแนนเสีย | คะแนนเสีย |  |  |  |  |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  |  |  |
| จำนวนผู้มาใช้สิทธิเลือกตั้ง | จำนวนผู้มาใช้สิทธิเลือกตั้ง | จำนวนผู้มาใช้สิทธิเลือกตั้ง |  |  |  |  |
| จำนวนผู้มีสิทธิเลือกตั้ง | จำนวนผู้มีสิทธิเลือกตั้ง | จำนวนผู้มีสิทธิเลือกตั้ง |  |  |  |  |

| ที่มา:  | ที่มา:  | ที่มา:  | ที่มา:  | ที่มา:  | ที่มา:  |  |
ดูเพิ่ม

สภาผู้แทนราษฎรไทย ชุดที่ 18
| ด ค ก(มีนาคม พ> ศ. 2535 ←)    การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535   (→ พ.ศ. 2538) |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  อ่างทอง  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎร
ประทิน สันติประภพ

| พลตำรวจเอกประทิน สันติประภพม> ป.ช., ม.ว.ม., ท.จ.ว. |
| --- | --- |

อธิบดีกรมตำรวจ
ดำรงตำแหน่ง 1 ตุลาคม พ.ศ. 2536 – 30 กันยายน พ.ศ. 2537
ก่อนหน้า: พลตำรวจเอก สวัสดิ์ อมรวิวัฒน์
ถัดไป: พลตำรวจเอก พจน์ บุณยะจินดา
สมาชิกวุฒิสภากรุงเทพมหานคร
ดำรงตำแหน่ง 8 มีนาคม พ.ศ. 2543 – 7 พฤศจิกายน พ.ศ. 2548
 
ข้อมูลส่วนบุคคล
เกิด: 19 มิถุนายน พ.ศ. 2477 (90 ปี) อำเภอนครหลวง จังหวัดพระนครศรีอยุธยา
คู่สมรส: กุณฑลา สันติประภพ

พลตำรวจเอก ประทิน สันติประภพ (เกิด 19 มิถุนายน พ.ศ. 2477) อดีตราชองครักษ์พิเศษ อดีตสมาชิกวุฒิสภากรุงเทพมหานคร อดีตอธิบดีกรมตำรวจ เป็นบิดาประทิต สันติประภพ รองอธิการบดีด้านเทคโนโลยีสารสนเทศและการสื่อสาร มหาวิทยาลัยอัสสัมชัญ และกรรมการผู้ทรงคุณวุฒิในคณะกรรมการข้าราชการตำรวจ วิรไท สันติประภพ ผู้ว่าการธนาคารแห่งประเทศไทยคนที่ 20 จีรันดา สันติประภพ หัวหน้าสาขาวิชาต่อมไร้ท่อและเมแทบอลิซึม ภาคกุมารเวชศาสตร์ คณะแพทยศาสตร์ศิริราชพยาบาล มหาวิทยาลัยมหิดล
ประวัติการทำงาน

พล.ต.อ.ประทินจบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย ในเริ่มแรกรับราชการทหารบก ด้วยการจบการศึกษารัฐศาสตร์บัณฑิต จากมหาวิทยาลัยธรรมศาสตร์ และหลักสูตรผู้บังคับหมวด รุ่นที่ 6 จากโรงเรียนทหารราบ เริ่มรับราชการครั้งแรกในตำแหน่งนายร้อยตรี ประจำกรมกำลังพลทหารบก และประจำกองบัญชาการศูนย์การทหารราบ ในปี พ.ศ. 2501 จากนั้นในปี พ.ศ. 2502 จึงย้ายมาเป็นตำรวจ ในยศนายร้อยตำรวจโท ประจำกองบังคับการตำรวจสันติบาล และได้เจริญในหน้าที่ราชการเรื่อยมา จนกระทั่งได้เป็น ผู้บัญชาการตำรวจสอบสวนกลาง, ผู้ช่วยอธิบดีกรมตำรวจ, รองอธิบดีกรมตำรวจ และอธิบดีกรมตำรวจ เมื่อกลางปี พ.ศ. 2537 ก่อนจะเกษียณอายุราชการไปในที่สุด
ชีวิตครอบครัว สมรสกับ นางกุณฑลา สันติประภพ 
หลังจากเกษียณแล้ว พล.ต.อ.ประทิน ได้ลงสมัครเลือกตั้งเป็นสมาชิกวุฒิสภากรุงเทพมหานคร (สว.กทม.) ในการเลือกตั้งสมาชิกวุฒิสภาครั้งแรกตามรัฐธรรมนูญ พ.ศ. 2540 เมื่อวันที่ 4 มีนาคม พ.ศ. 2543 โดย พล.ต.อ.ประทินได้เบอร์ 176 และได้รับเลือกตั้งมาเป็นลำดับ 5 ของกรุงเทพฯ ด้วยคะแนน 71,081
บทบาททางการเมือง

เนื่องจากกรณีการชกหน้าสมาชิกรัฐสภา ในที่ประชุมวุฒิสภา เมื่อวันที่ 2 พฤศจิกายน พ.ศ. 2547 เวลากลางวัน ระหว่างประชุมวุฒิสภา ประทิน ได้ชกต่อยเข้าที่ใบหน้าของอดุลย์ วันไชยธนวงศ์ สมาชิกวุฒิสภาจังหวัดแม่ฮ่องสอน เหตุเกิดที่อาคารรัฐสภา เนื่องจากสาเหตุที่ นายอดุลย์ลุกจากที่นั่งเดินเข้ามาในระยะประชิด เพราะมีความเห็นขัดแย้งกัน กรณีการเผยแพร่เอกสารสมุดปกเหลือง เรื่อง "ความจริงที่ตากใบ" อันเป็นรายงานเกี่ยวกับความไม่สงบในชายแดนภาคใต้  ของทีมงานที่นำวุฒิสภากลุ่มหนึ่ง นำโดย ดร.เจิมศักดิ์ ปิ่นทอง การชกหน้าทำร้ายร่างกาย ของสมาชิกวุฒิสภาด้วยกัน ในระหว่างที่มีการประชุมกัน ซึ่งได้รับการวิจารณ์อย่างกว้างขวางว่าเป็นเรื่องเสื่อมเสียอย่างยิ่งของวงการการเมืองไทย
แต่ทว่า การกระทำในครั้งนี้ กลับได้รับการสนับสนุนจากสนธิ ลิ้มทองกุล ผู้จัดรายการเมืองไทยรายสัปดาห์ ทางช่อง 9 โดยให้เหตุผลว่า เป็นการทำไปเพราะถูกยั่วยุก่อน และได้ยกย่อง พล.ต.อ.ประทินว่าเป็น สว.ที่เป็นกลาง
ในวันที่ 8 พฤศจิกายน พ.ศ. 2547 ประทิน ได้แสดงความรับผิดชอบจากกรณีดังกล่าวในขั้นต้น ด้วยการลาออกจากคณะกรรมการจริยธรรมของวุฒิสภา จากนั้นหลังจากที่เหตุการณ์ชกต่อยในวุฒิสภาผ่านมาได้ 1 ปี ในวันที่ 7 พฤศจิกายน พ.ศ. 2548 ประทิน ได้ประกาศลาออกจากสมาชิกภาพของ ส.ว. โดยให้เหตุผลว่า เพื่อรับผิดชอบเหตุการณ์ครั้งนั้น แต่เพื่อไม่ให้ประเทศต้องเสียเงินค่าเลือกตั้งซ่อม จึงลาออกในช่วง 6 เดือนสุดท้าย ก่อนที่วุฒิสภาจะหมดอายุลง และไม่ต้องมีเลือกตั้งใหม่ ซึ่งในกรณีนี้ต่อมา ศาลได้ยกฟ้อง ประทิน เนื่องจากเห็นว่าเป็นการป้องกันตัว เพราะคู่กรณีได้เดินเข้ามาหาก่อน
จากนั้นในคืนวันที่ 13 มกราคม ต่อเนื่องถึงวันที่ 14 มกราคม พ.ศ. 2549 ประทิน พร้อมด้วย สนธิ ลิ้มทองกุล, กล้านรงค์ จันทิก อดีตเลขาธิการคณะกรรมการป้องกันและปราบปรามการทุจริตแห่งชาติ (ปปช.), เจิมศักดิ์ ปิ่นทอง, คณิน บุญสุวรรณ, ไชยวัฒน์ สินสุวงศ์, การุณ ใสงาม, สมาน ศรีงาม และอีกหลายคนได้นำขบวนประชาชนที่มามาร่วมฟังรายการ เมืองไทยรายสัปดาห์สัญจร กว่า 2,000 คนเดินทางจากสวนลุมพินี มายังหน้าทำเนียบรัฐบาล ซึ่งนายสนธิได้กล่าวว่าที่นำมาประชาชนมายัง ณ ที่นี่ ก็เพราะต้องการมาเป็นเพื่อนของประทิน ที่ได้กล่าวไว้ก่อนเริ่มรายการ
หลังจากนั้นมา ประทิน ได้ขึ้นเวทีปราศรัยของกลุ่มพันธมิตรประชาชนเพื่อประชาธิปไตยอีกหลายครั้ง โดยมักขึ้นเวทีในรายการของ เจิมศักดิ์ ปิ่นทอง และได้แสดงความเห็นทางช่อง ASTV อีกหลายครั้งด้วย
เกียรติคุณและรางวัล

บุคคลดีเด่นระดับชาติ สาขาการเมืองและการปกครองด้านความปลอดภัยในชีวิตและทรัพย์สิน จากคณะกรรมการเอกลักษณ์ของชาติ สำนักนายกรัฐมนตรี
โล่ประกาศเกียรติคุณ สาขาอนุรักษ์ทรัพยากรธรรมชาติ ในโอกาสครบรอบการสถาปนากรมป่าไม้ 97 ปี (พ.ศ. 2536)
บุคคลยุติธรรมแห่งปี พ.ศ. 2533 จากวารสารหมอความยุติธรรม
รางวัล "สังข์เงิน"ประจำปี พ.ศ. 2530 สาขาเสริมสร้างความสงบสุขในสังคม
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2535 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2537 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2527 –  เหรียญจักรมาลา (ร.จ.ม.)
พ.ศ. 2532 –  เหรียญลูกเสือสดุดี ชั้นที่ 1
พ.ศ. 2515 –  เหรียญราชรุจิทอง รัชกาลที่ 9 (ร.จ.ท.9)
แหล่งข้อมูลอื่น

ชีวประวัติของ พลตำรวจเอกประทิน สันติประภพ เก็บถาวร 2005-11-06 ที่ เวย์แบ็กแมชชีน จากเว็บไซต์วุฒิสภา
ประทิน สันติประภพ[ลิงก์เสีย] ประวัติบุคคล สำนักข่าวไทย
วิดีโอข่าวชกต่อย[ลิงก์เสีย]
| ด ค ก อธิบดีกรมตำรวจ และผู้บัญชาการตำรวจแห่งชาติ  |
| --- | --- |
กองโปลิศ กรมกองตระเวน:  หลวงรัถยาภิบาลบัญชา (เอส.เย.เอมส์)  พระยาอรรคราชวราทร (ภัสดา บุรณศิริ)  เอ.เย.ยาดิน  อีริกเซ็นต์ เย ลอสัน  พระยาวาสุเทพ (กุสตาฟ เชา) 
กรมตำรวจ:  พระวรวงศ์เธอ พระองค์เจ้าคำรบ  พระยาอธิกรณ์ประกาศ (หลุย จาติกวณิช)  พระยาบุเรศผดุงกิจ (รวย พรหโมบล)  พระยาอนุสสรธุระการ (จ่าง วัจนะพุกกะ)  อดุล อดุลเดชจรัส  พระรามอินทรา (ดวง จุลัยยานนท์)  พระพิจารณ์พลกิจ (ยู่เซ็ก ดุละลัมพะ)  หลวงชาติตระการโกศล (เจียม ลิมปิชาติ)  เผ่า ศรียานนท์  ไสว ไสวแสนยากร  สฤษดิ์ ธนะรัชต์  ประเสริฐ รุจิรวงศ์  ประภาส จารุเสถียร  ประจวบ สุนทรางกูร  พจน์ เภกะนันทน์  ศรีสุข มหินทรเทพ  มนต์ชัย พันธุ์คงชื่น  สุรพล จุลละพราหมณ์  ณรงค์ มหานนท์  เภา สารสิน  แสวง ธีระสวัสดิ์  สวัสดิ์ อมรวิวัฒน์  ประทิน สันติประภพ  พจน์ บุณยะจินดา  ประชา พรหมนอก 
สำนักงานตำรวจแห่งชาติ:  ประชา พรหมนอก  พรศักดิ์ ดุรงควิบูลย์  สันต์ ศรุตานนท์  โกวิท วัฒนะ  เสรีพิศุทธ์ เตมียเวส  พัชรวาท วงษ์สุวรรณ  วิเชียร พจน์โพธิ์ศรี  เพรียวพันธ์ ดามาพงศ์  อดุลย์ แสงสิงแก้ว  สมยศ พุ่มพันธุ์ม่วง  จักรทิพย์ ชัยจินดา  สุวัฒน์ แจ้งยอดสุข  ดำรงศักดิ์ กิตติประภัสร์  ต่อศักดิ์ สุขวิมล  กิตติ์รัฐ พันธุ์เพ็ชร์
หม่อมสุ่น คัคณางค์ ณ อยุธยา

| หม่อม สุ่น คัคณางค์ ณ อยุธยา ท> จ. |
| --- | --- |
หม่อมสุ่นใน พ.ศ. 2493 ขณะอายุได้ 28 ปี
เกิด: 13 สิงหาคม พ.ศ. 2402 ตำบลสะพานหัน จังหวัดพระนคร
เสียชีวิต: 18 พฤษภาคม พ.ศ. 2492 (89 ปี) ตำบลสีลม อำเภอบางรัก จังหวัดพระนคร
คู่สมรส: พระเจ้าบรมวงศ์เธอ กรมหลวงพิชิตปรีชากร (พ.ศ. 2416–2453)
บุตร: 5 องค์
บิดามารดา: กิม (บิดา) เต่า (มารดา)
หม่อมสุ่น คัคณางค์ ณ อยุธยา (13 สิงหาคม พ.ศ. 2402 – 18 พฤษภาคม พ.ศ. 2492) เป็นหม่อมในพระเจ้าบรมวงศ์เธอ กรมหลวงพิชิตปรีชากร และเป็นพระอัยยิกาฝ่ายพระราชชนนีในสมเด็จพระนางเจ้ารำไพพรรณี พระบรมราชินี
ประวัติ

หม่อมสุ่น เกิดเมื่อวันที่ 13 สิงหาคม พ.ศ. 2402 ที่ตำบลสะพานหัน จังหวัดพระนคร เป็นธิดาของกิม พ่อค้าผ้าลายและผ้าแพร กับมารดาชื่อเต่า หม่อมสุ่นเป็นสตรีผู้ประกอบด้วยรูปสมบัติ กล่าวกันว่าเมื่อยังสาวท่านเป็นสตรีผู้งดงาม ด้วยมีผิวขาวดั่งงาช้าง ดวงหน้าก็งามดั่งรูปปั้น มีลูกหลานของท่านชื่นชมความงามของสมเด็จพระนางเจ้ารำไพพรรณี พระบรมราชินี ซึ่งเป็นทายาทของหม่อมสุ่น กระนั้นสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ก็ทรงเห็นด้วยแล้วตรัสว่า "ถึงอย่างนั้น ยังไม่ถึงหญิงอาภาฯ และหญิงอาภาฯ ก็ยังไม่ถึงหม่อมสุ่น" และถาวร สิกขโกศล นักเขียนอิสระ ได้ยกย่องให้พระเจ้าวรวงศ์เธอ พระองค์เจ้าอาภาพรรณี พระชนนีของสมเด็จพระนางเจ้ารำไพพรรณี พระบรมราชินี ให้เป็นหนึ่งในสี่ยอดพธูของประวัติศาสตร์ไทย
หม่อมสุ่นถวายตัวเป็นนางห้ามในพระเจ้าบรมวงศ์เธอ กรมหลวงพิชิตปรีชากร เมื่อ พ.ศ. 2416 ขณะมีอายุได้ 14 ปี ทั้งสองมีพระโอรส-ธิดาด้วยกัน 5 องค์ คือ
พระเจ้าวรวงศ์เธอ พระองค์เจ้าอาภาพรรณี (28 มีนาคม พ.ศ. 2417 – 6 สิงหาคม พ.ศ. 2481) เสกสมรสกับสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ มีพระโอรส-ธิดาด้วยกัน 9 องค์ หนึ่งในนั้นคือ สมเด็จพระนางเจ้ารำไพพรรณี พระบรมราชินี
หม่อมเจ้ากลาง คัคณางค์ (พ.ศ. 2418–2424)
หม่อมเจ้าฉวีวิลัย สวัสดิวัตน์ (29 มีนาคม พ.ศ. 2424 – 14 พฤศจิกายน พ.ศ. 2473) เสกสมรสกับสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ มีพระโอรส-ธิดาด้วยกัน 11 องค์
หม่อมเจ้าน้อย คัคณางค์ (พ.ศ. 2427 – 15 กุมภาพันธ์ พ.ศ. 2428)
หม่อมเจ้าปรีดียากร คัคณางค์ (พ.ศ. 2432 – 17 พฤษภาคม พ.ศ. 2453) เสกสมรสกับหม่อมวาศน์ คัคณางค์ ณ อยุธยา มีพระธิดาด้วยกันสองคน
หลังถวายตัวเข้าเป็นนางห้ามแล้ว ก็ได้ปรนนิบัติรับใช้สามีเป็นอย่างดี อีกทั้งยังตามเสด็จกรมหลวงพิชิตปรีชากรไปปฏิบัติราชการในมณฑลพายัพและมณฑลอีสานด้วยความยากลำบาก และใน พ.ศ. 2436 อันเป็นช่วงเวลาที่สยามมีปัญหากระทบกระทั่งกับฝรั่งเศส หม่อมสุ่นทำหน้าที่จัดเตรียมเสบียงและยาส่งให้ทหาร
ครั้นพระเจ้าบรมวงศ์เธอ กรมหลวงพิชิตปรีชากรสิ้นพระชนม์ลงใน พ.ศ. 2453 ไม่กี่เดือนถัดมาหม่อมเจ้าปรีดียากร บุตรชายเพียงคนเดียวก็สิ้นชีพิตักษัย หม่อมสุ่นสงสารหลานสาวทั้งสองคนที่กำพร้าพระบิดาตั้งแต่ยังเยาว์ จึงรับอุปการะท่านผู้หญิงรสลิน คัคณางค์ และหม่อมราชวงศ์รสมาลี เกษมสันต์ อย่างใกล้ชิด
ในช่วงบั้นปลาย หม่อมสุ่นป่วยด้วยโรคความดันโลหิตสูงและหัวใจโตเมื่ออายุได้ 80 ปี ครั้นอายุได้ 88 ปี ท่านจึงยอมให้แพทย์ทำการรักษาอย่างแผนปัจจุบัน กระทั่งหม่อมสุ่นถึงแก่อนิจกรรมอย่างสงบเมื่อเวลา 01.07 น. ของวันที่ 18 พฤษภาคม พ.ศ. 2492 ณ บ้านถนนประมวญ และได้รับพระราชทานโกศเพื่อเป็นเกียรติในงานพระราชทานเพลิงศพ
การทำงาน

เมื่อมีการตั้งสภาอุณาโลมแดงขึ้น เพื่อช่วยรักษาพยาบาล จัดเวชภัณฑ์ และอุปกรณ์สำหรับอุปโภค-บริโภคแก่ทหาร หม่อมสุ่นได้รับมอบหมายให้นำเวชภัณฑ์เหล่านี้ไปแจกจ่ายแก่ทหารในเมืองนครจัมปาศักดิ์ และหลังจากนั้นหม่อมสุ่นก็ยังอุปการะสภาอุณาโลมแดงมาตลอดชีวิตของท่าน นอกจากนี้หม่อมสุ่นมักทำบุญแก่คนหมู่มากโดยไม่เลือก และหวังสิ่งตอบแทน เช่น การบริจาคเงินบำรุงวัด บำรุงโรงพยาบาล อุปถัมภ์พระสงฆ์สามเณรด้วยปัจจัย เพื่อให้สะดวกต่อการประพฤติพรหมจรรย์ให้ได้กำลังในการเล่าเรียนศึกษา เป็นต้น โดยหม่อมสุ่นอุปภัมภ์องค์กรต่าง ๆ ไว้ เท่าที่ปรากฏในช่วงบั้นปลายชีวิตของท่าน ได้แก่
เงินทุนบำรุงเตียงคนไข้อนาถา โรงพยาบาลจุฬาลงกรณ์ จำนวน 1 เตียง
ทุน "คัคณางค์ ณ อยุธยา" สำหรับเก็บดอกผลบำรุงคนไข้โรงพยาบาลจุฬาลงกรณ์
สุขศาลา อำเภอหนองเสือ จังหวัดปทุมธานี
สะพานและอุปกรณ์ประจำห้องคนไข้พิเศษ 1 ในโรงพยาบาลของสมาคมปราบวัณโรค
บริจาคที่ดินวัดพิชิตปิตยาราม อำเภอธัญบุรี จังหวัดปทุมธานี
บริจาคที่ดินวัดสุนทรพิชิตาราม อำเภอองครักษ์ จังหวัดนครนายก
บ่อน้ำสาธารณะจังหวัดลพบุรี
เครื่องราชอิสริยาภรณ์

พ.ศ. 2470 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
พระบรมราชาที่ 7

พระบรมราชาที่ 7 หรือสมเด็จพระศรีสุริโยพรรณ ในพงศาวดารกรุงศรีอยุธยาเรียกว่าพระศรีสุพรรณมาธิราช เป็นพระราชโอรสของสมเด็จพระบรมราชาที่ 3 (พระยาละแวก) และเป็นพระอนุชาของสมเด็จพระบรมราชาที่ 4 (นักพระสัตถา) จารึกที่พระเจดีย์ไตรตรึงษ์ระบุว่าทรงประสูติเมื่อ พ.ศ. 2098 เมื่อกรุงละแวกแตก พระองค์ซึ่งดำรงตำแหน่งพระมหาอุปโยราชถูกกวาดต้อนไปยังกรุงศรีอยุธยาพร้อมด้วยพระราชโอรสคือพระไชยเชษฐา พระองค์ประทับที่กรุงศรีอยุธยามาตลอดจน พ.ศ. 2145 สมเด็จพระเทวีศรีกษัตรีได้แต่งพระราชสาสน์มากราบทูลสมเด็จพระนเรศวรมหาราช ขอตัวพระศรีสุริโยพรรณมาเป็นกษัตริย์เพื่อระงับเหตุจลาจลในกัมพูชา พระองค์ครองราชสมบัติจนถึง พ.ศ. 2162 จึงเสด็จสวรรคต พระไชยเชษฐา พระราชโอรสได้ครองราชย์ต่อเป็นพระไชยเชษฐาที่ 2 และได้สร้างพระเจดีย์ไตรตรึงษ์เพื่อบรรจุพระบรมอัฐิของพระองค์ที่กรุงอุดงค์มีชัย
ในวัฒนธรรมสมัยนิยม

มีนักแสดงผู้รับบท พระศรีสุพรรณมาธิราช ในละครโทรทัศน์ มหาราชกู้แผ่นดิน (หรือ อธิราชา) ปี 2546 และภาพยนตร์เรื่อง ตำนานสมเด็จพระนเรศวรมหาราชซึ่งรับบทโดยดิลก ทองวัฒนา.